OpenLLM-France/wikimedia huggingface dataset:
# Campionat del món de ciclisme en pista de 1996

El Campionat Mundial de Ciclisme en Pista de 1996 es va celebrar a Manchester (Anglaterra) entre el 28 d'agost i l'1 de setembre de 1996. Les competicions es van celebrar al Velòdrom de Manchester. En total es va competir en 12 disciplines, 8 de masculines i 4 de femenines.

## Resultats
### Masculí

| Prova | | | |
| Velocitat individual | Florian Rousseau França | Marty Nothstein Estats Units | Darryn Hill Austràlia |
| Velocitat per equips | Austràlia Darryn Hill Gary Neiwand Shane Kelly | Alemanya Jens Fiedler Michael Hübner Sören Lausberg | França Laurent Gané Florian Rousseau Hervé Thuet |
| Persecució individual | Chris Boardman Regne Unit | Andrea Collinelli Itàlia | Francis Moreau França |
| Persecució per equips | Itàlia Andrea Collinelli Adler Capelli Cristiano Citton Mauro Trentini | França Phillippe Ermenault Cyril Bos Jean-Michel Monin Francis Moreau | Alemanya Guido Fulst Danilo Hondo Thorsten Rund Heiko Szonn |
| Quilòmetre contrarellotge | Shane Kelly Austràlia | Sören Lausberg Alemanya | Jan Van Eijden Alemanya |
| Cursa per punts 40 km | Joan Llaneras Rosselló Espanya | Michael Sandstød Dinamarca | Silvio Martinello Itàlia |
| Keirin | Marty Nothstein Estats Units | Gary Neiwand Austràlia | Frédéric Magné França |
| Madison 50 km | Silvio Martinello Marco Villa Itàlia | Scott McGrory Stephen Pate Austràlia | Andreas Kappes Carsten Wolf Alemanya |

### Femení

| Prova | | | |
| Velocitat individual | Félicia Ballanger França | Annett Neumann Alemanya | Magali Humbert-Faure França |
| Persecució individual | Marion Clignet França | Lucy Tyler-Sharman Austràlia | Antonella Bellutti Itàlia |
| 500 metres contrarellotge | Félicia Ballanger França | Annett Neumann Alemanya | Michelle Ferris Austràlia |
| Cursa per punts 25 km | Svetlana Samokhalova Rússia | Jane Quigley Estats Units | Goulnara Fatkoulina Rússia |

## Medaller

| Pos. | País | Or | Plata | Bronze | Total |
| 1 | França | 4 | 1 | 4 | 9 |
| 2 | Austràlia | 2 | 3 | 2 | 7 |
| 3 | Itàlia | 2 | 1 | 2 | 5 |
| 4 | Estats Units | 1 | 2 | | 3 |
| 5 | Rússia | 1 | | 1 | 2 |
| 6 | Espanya | 1 | | | 1 |
| 6 | Regne Unit | 1 | | | 1 |
| 8 | Alemanya | | 4 | 3 | 7 |
| 9 | Dinamarca | | 1 | | 1 |

## Enllaços externs

* Resultats de 1996 a cyclingnews.com
# Vol 7908 de Caspian Airlines

El vol 7908 de Caspian Airlines fou un vol internacional entre l'Aeroport Internacional Imam Khomeini de Teheran (Iran) i l'Aeroport Internacional de Zvartnots, d'Erevan (Armènia), que va sofrir un accident el 15 de juliol de 2009. L'avió, un Túpolev Tu-154, matriculat EP-CPG (primer vol el 1987) es va estavellar al nord de l'Iran, als 16 minuts del seu enlairament.

## Referències

* ↑ Se estrella un avión con 168 pasajeros cerca de Qazvin, en el noroeste de Irán

## Enllaços externs

* (anglès) Descripció del l'accident
* "Meeting Notes Moscow IAC July 6, 2010." (Arxivat de maig 9, 2013, a Wayback Machine.) Iran Civil Aviation Organization. (anglès)
* "Ту-154М EP-CPG 15.07.2009." (Arxivat 2012-04-27 a Wayback Machine.) Interstate Aviation Committee. (rus)
# Fuenteguinaldo

Fuenteguinaldo és un municipi de la província de Salamanca, a la comunitat autònoma de Castella i Lleó. Limita al Nord amb Ituero de Azaba, al Nord-est amb El Bodón, al Sud-est amb Robleda, al Sud amb Peñaparda i El Payo, al Sud-oest amb Casillas de Flores i a l'Oest amb Puebla de Azaba.

## Enllaços externs

* Enllaç a Wikisalamanca
# Magnesiorowlandita-(Y)

La magnesiorowlandita-(Y) és un mineral de la classe dels silicats. Rep el nom per la seva relació amb la rowlandita-(Y).

## Característiques

La magnesiorowlandita-(Y) és un silicat de fórmula química Y₄(Mg,Fe)(Si₂O₇)₂F₂. Va ser aprovada com a espècie vàlida per l'Associació Mineralògica Internacional l'any 2012. Cristal·litza en el sistema triclínic. La seva duresa a l'escala de Mohs es troba entre 5 i 5,5.
Segons la classificació de Nickel-Strunz, la magnesiorowlandita-(Y) pertany a «09.BE - Estructures de sorosilicats, amb grups Si₂O₇, amb anions addicionals; cations en coordinació octaèdrica [6] i major coordinació» juntament amb els següents minerals: wadsleyita, hennomartinita, lawsonita, noelbensonita, itoigawaïta, ilvaïta, manganilvaïta, suolunita, jaffeïta, fresnoïta, baghdadita, burpalita, cuspidina, hiortdahlita, janhaugita, låvenita, niocalita, normandita, wöhlerita, hiortdahlita I, marianoïta, mosandrita, nacareniobsita-(Ce), götzenita, hainita, rosenbuschita, kochita, dovyrenita, baritolamprofil·lita, ericssonita, lamprofil·lita, ericssonita-2O, seidozerita, nabalamprofil·lita, grenmarita, schüllerita, lileyita, murmanita, epistolita, lomonossovita, vuonnemita, sobolevita, innelita, fosfoinnelita, yoshimuraïta, quadrufita, polifita, bornemanita, xkatulkalita, bafertisita, hejtmanita, bykovaïta, nechelyustovita, delindeïta, bussenita, jinshajiangita, perraultita, surkhobita, karnasurtita-(Ce), perrierita-(Ce), estronciochevkinita, chevkinita-(Ce), poliakovita-(Ce), rengeïta, matsubaraïta, dingdaohengita-(Ce), maoniupingita-(Ce), perrierita-(La), hezuolinita, fersmanita, belkovita, nasonita, kentrolita, melanotekita, til·leyita, kil·lalaïta, stavelotita-(La), biraïta-(Ce), cervandonita-(Ce) i batisivita.
L'exemplar que va servir per a determinar l'espècie, el que es coneix com a material tipus, es troba conservat a les col·leccions mineralògiques del Museu Nacional de la Natura i la Ciència de Tòquio (Japó), amb el número d'espècimen: nsm-m43624.

## Formació i jaciments

Va ser descoberta a la pegmatita de Yunoyama-onsen, que es troba a la ciutat de Komono, dins el districte de Mie (Prefectura de Mie, Japó). També ha estat descrita a la pegmatita de Stetind, a Nordland (Noruega), i a les mines de Bastnäs, a Västmanland (Suècia). Aquests tres indrets són els únics de tot el planeta on ha estat descrita aquesta espècie mineral.

## Referències

* ↑ «Magnesiorowlandite-(Y)» (en anglès). Mindat. [Consulta: 4 desembre 2021].
# Prígorodni (Tsipka)

* Per a altres significats, vegeu «Prígorodni».
Prígorodni - Пригородный (rus) és un possiólok del krai de Krasnodar, a Rússia. Es troba als vessants meridionals de l'extrem oest del Caucas occidental, a la vora dreta del riu Tuapsé, davant de Zarétxie, a 4 km al nord-est de Tuapsé i a 103 km al sud de Krasnodar.
Pertany al poble de Tsipka.
# Cal Tomasó

Cal Tomasó és un habitatge a la vila de Sallent (Bages) catalogat a l'Inventari del Patrimoni Arquitectònic de Catalunya. El carrer del Cós, on es troba l'edifici, fou urbanitzat durant el segle xvi. Casa típica d'una família pagesa resident a la vila. Està composta de planta baixa destinada a magatzem-celler, el primer pis ho és a habitatge, i el segon a golfes-magatzem. La porta d'entrada està composta per un arc adovellat de pedra picada, la finestra del primer pis és del mateix material. La façana actualment es troba desplaçada cap endavant.

## Notes

* ↑ «Cal Tomasó». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 2 desembre 2015].
# Xatrac fluvial

El xatrac fluvial (Sterna aurantia) és una espècie d'ocell de la família dels làrids (Laridae) que habita rius i costes d'Àsia meridional, al Pakistan, l'Índia, el Nepal, sud-oest de la Xina i Indoxina.
# Txaadàievo

Txaadàievo (en rus: Чаадаево) és un poble de l'óblast de Vladímir, a Rússia, segons el cens del 2010 tenia 972 habitants. Pertany al districte municipal de Múrom.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Shinya Yajima

Shinya Yajima (Prefectura de Saitama, 18 de gener de 1994) és un futbolista japonès.

## Selecció japonesa

Va formar part de l'equip olímpic japonès als Jocs Olímpics d'estiu de 2016.

## Referències

* ↑ «FIFA». Arxivat de l'original el 2017-11-17. [Consulta: 16 novembre 2017].
# Fuentebureba

Fuentebureba és un municipi de la província de Burgos a la comunitat autònoma de Castella i Lleó. Forma part de la comarca de La Bureba.

## Demografia

Evolució demogràfica :
| 1991 | 1996 | 2001 | 2004 |
| 102 | 90 | 71 | 71 |
# Prígorodni (Saràtov)

* Per a altres significats, vegeu «Prígorodni».
Prígorodni (en rus: Пригородный) és un poble (un possiólok) de l'óblast de Saràtov, a Rússia, segons el cens del 2010 tenia 1.086 habitants. Pertany al districte municipal de Petrovsk.

## Referències

* ↑ Error: hi ha títol o url, però calen tots dos paràmetres.«». Arxivat de l'original el 2021-09-08.
* ↑ Коряков Ю.Б. «База данных "Этно-языковой состав населённых пунктов России"». Arxivat de l'original el 2017-11-16. [Consulta: 19 novembre 2020].
# Cal Tomàs (la Baronia de Rialb)

Cal Tomàs és un edifici del municipi de la Baronia de Rialb (Noguera) que forma part de l'Inventari del Patrimoni Arquitectònic de Catalunya.

## Descripció

És un edifici de planta rectangular amb coberts i annexos afegits. Té celler, planta baixa amb quadres i magatzems, planta pis i planta sota coberta. La porta té una gran llinda de pedra i destaca una de les finestres col·locades de forma irregular amb ampit motllurat i llinda amb arc conopial pla. L'església o capella del lloc era romànica i es reformà l'any 1635.

## Per anar-hi

* Carretera del Forat de Bulí, km. 4,7
* Pista a les Cases de la Serra

## Referències

* 1 2 «Cal Tomàs». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 1r novembre 2014].
# Sorrento (Florida)

Sorrento és una concentració de població designada pel cens dels Estats Units a l'estat de Florida. Segons el cens del 2000 tenia 765 habitants.

## Demografia

Segons el cens del 2000, Sorrento tenia 765 habitants, 269 habitatges, i 203 famílies. La densitat de població era de 229 habitants/km².
Dels 269 habitatges en un 36,8% hi vivien nens de menys de 18 anys, en un 57,6% hi vivien parelles casades, en un 11,2% dones solteres, i en un 24,5% no eren unitats familiars. En el 18,6% dels habitatges hi vivien persones soles el 6,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,84 i el nombre mitjà de persones que vivien en cada família era de 3,23.
Per edats la població es repartia de la següent manera: un 28,6% tenia menys de 18 anys, un 8,9% entre 18 i 24, un 32,4% entre 25 i 44, un 20,4% de 45 a 60 i un 9,7% 65 anys o més.
L'edat mediana era de 35 anys. Per cada 100 dones de 18 o més anys hi havia 103 homes.
La renda mediana per habitatge era de 39.318 $ i la renda mediana per família de 41.343 $. Els homes tenien una renda mediana de 25.845 $ mentre que les dones 17.101 $. La renda per capita de la població era de 17.569 $. Cap de les famílies i el 2,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sorrento». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Sorrento». American Fact Finder. Oficina del Cens dels Estats Units, 12-01-2010.
# Xavier Vidal-Folch

Xavier Vidal-Folch (Barcelona, 1952) és un periodista català, germà del també periodista Ignasi Vidal-Folch. Treballa al diari El País des de 1982 i és director adjunt d'aquest rotatiu des de 1989. Va formar part de la delegació d'El País a Brussel·les, que va rebre el Premi Ortega y Gasset a la millor tasca informativa el 1999. Va ser responsable de l'edició del diari en català fins al març de 2009. És president del World Editors Forum des de desembre de 2008. El 2013 va ser guardonat amb el Premi de Periodisme Francisco Cerecedo que concedeix la secció espanyola de l'Associació de Periodistes Europeus.

## Referències

* ↑ CUADRADO, Jesús. Atlas español de la cultura popular: De la historieta y su uso 1873-2000. Madrid: Ediciones Sinsentido/Fundación Germán Sánchez Ruipérez. 2 v, 2000, p. 1291. ISBN 84-89384-23-1.
* ↑ «Xavier Vidal-Folch va ser elegit President del World Editors Forum». Arxivat de l'original el 2009-05-14. [Consulta: 28 abril 2011].
* ↑ Xavier Vidal-Folch, ganador de la XXX edición del premio 'Francisco Cerecedo' de Periodismo, Europa Press, 17 de juliol de 2013

## Enllaços externs

* Entrevista amb Xavier Vidal-Folch a comunicació21.com Arxivat 2007-10-23 a Wayback Machine.
# Txabíxevo

Txabíxevo (en rus: Чабышево) és un poble de l'óblast de Vladímir, a Rússia, segons el cens del 2010 tenia 18 habitants. Pertany al districte municipal de Mélenki.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Shiocton

Shiocton és una població dels Estats Units a l'estat de Wisconsin. Segons el cens del 2000 tenia 954 habitants.

## Demografia

Segons el cens del 2000, Shiocton tenia 954 habitants, 376 habitatges, i 248 famílies. La densitat de població era de 223,2 habitants per km².
Dels 376 habitatges en un 35,1% hi vivien nens de menys de 18 anys, en un 51,9% hi vivien parelles casades, en un 9,3% dones solteres, i en un 33,8% no eren unitats familiars. En el 25,8% dels habitatges hi vivien persones soles el 6,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,54 i el nombre mitjà de persones que vivien en cada família era de 3,06.
Per edats la població es repartia de la següent manera: un 28% tenia menys de 18 anys, un 9,6% entre 18 i 24, un 37,2% entre 25 i 44, un 16,2% de 45 a 60 i un 8,9% 65 anys o més.
L'edat mediana era de 33 anys. Per cada 100 dones de 18 o més anys hi havia 103,9 homes.
La renda mediana per habitatge era de 36.528 $ i la renda mediana per família de 48.750 $. Els homes tenien una renda mediana de 35.000 $ mentre que les dones 21.477 $. La renda per capita de la població era de 18.260 $. Aproximadament el 5% de les famílies i el 7,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Shiocton» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Shiocton». American Fact Finder. Oficina del Cens dels Estats Units, 12-01-2010.
# Lozovà

Lozovà (en ucraïnès Лозова, en rus Лозовая) és una ciutat de la província de Khàrkiv, Ucraïna. El 2021 tenia 54.026 habitants. És la segona ciutat més gran de la província de Khàrkiv.

## Referències

* ↑ «Лозовская городская громада» (en rus). Портал об'єднаних громад України.
# Província del Nord-est

«Província del Nord-est» té aquests significats:
* Província del Nord-est (Kenya), una de les vuit províncies de Kenya.
* Província del Nord-est (Sri Lanka), sorgida de la unió de les antigues províncies del Nord i l'Est en una de sola.
# Can Puig (Palma)

Can Puig, també conegut com a Cal Comte Puig i Can Montenegro, és una casa senyorial de la ciutat de Mallorca situada al carrer homònim. Pren el nom de la família Despuig, el nom popular dels quals era Puig, família que n'és propietària del segle xvii ençà.

## Història

S'alça sobre un antic casal gòtic del qual romanen restes de finestres coronelles damunt els balcons de la planta noble. Fou propietat de la família Santjoan, fins que el segle xvii fou adquirit pels Despuig, comtes de Montenegro. Durant el segle xviii patí una gran reforma, que afectà la façana, el pati i les dependències de la planta noble i que donà al conjunt un aspecte barroc. Al segle xix fou habilitat com a quarter i com a comandància de carabiners, i per aquest motiu sofrí desperfectes.
El segle xix, la biblioteca dels Despuig, localitzada a la casa, era una de les més notables de la ciutat, i bona part del seu fons provenia del fons del cardenal Despuig. Destacava una carta marítima del cartògraf Gabriel Vallseca. També destacaven nombroses pintures d'autors de renom com Murillo, Juncosa, Femenia i Van Dyck.

## Descripció

Està situat a la part alta del carrer de Can Puig, oficialment carrer de Montenegro, a prop del cap de cantó que fa amb el carrer de Sant Feliu, en una barriada on les cases senyorials abunden. La tipologia obeeix als cànons de les cases senyorials de Mallorca, amb planta baixa, planta noble i porxo, i manté la distribució tradicional de les mansions urbanes.
A la façana, té dos grans portals dovellats de mig punt, entre els quals hi ha l'escut de la família Despuig amb una inscripció al·lusiva a un dels seus membres. La planta noble té cinc balcons amb baranes italianitzants de ferro forjat que en el centre dibuixen l'escut dels Despuig. Les finestres del porxo es configuren mitjançant pilars octogonals i arcs de traçat conopial.
El vestíbul, cobert d'un enteixinat de fusta, s'obre a un gran pati limitat per dos arcs carpanells sobre columnes dòriques. Al fons, l'escala porta a la planta noble, que al primer pis conforma una galeria amb una balustrada que guaita al pati.

## Referències

* 1 2 Bibiloni, Gabriel. «Montenegro, carrer de». A: Els carrers de Palma. Palma: Gabriel Bibiloni, 2012, p. 522. ISBN 978-84-616-2222-1.
* 1 2 3 4 «Montenegro, Can». A: Dolç i Dolç, Miquel (coord.). Gran Enciclopèdia de Mallorca. Volum 11. Palma: Promomallorca, p. 124. ISBN 84-8661702-2.
* ↑ Medel, Ramon. Manual de viajero en Palma de Mallorca. El Drac editorial, 1989 (ed. facsímil), p. 108.
# South Lanarkshire

South Lanarkshire (en gaèlic escocès: Siorrachd Lannraig a Deas) és un dels 32 consells unitaris (en anglès: council area) en què està dividida administrativament Escòcia. Limita amb els consells unitaris de Dumfries i Galloway, East Ayrshire, East Renfrewshire, Glasgow, North Lanarkshire, West Lothian i Scottish Borders. La capital administrativa és Hamilton. En vorejar pel costat sud-est la ciutat de Glasgow, la més poblada d'Escòcia, alberga en el seu territori part del seu entorn metropolità.
El consell unitari va ser format el 1996 per la unió dels districtes de Clydesdale, Hamilton, East Kilbride i altres àrees del districte de Glasgow, pertanyents a l'antiga regió de Strathclyde.

## Seu

La seu del consell unitari de South Lanarkshire es troba a la ciutat de Hamilton. Va ser dissenyat per l'arquitecte del consell D. G. Bannerman i va ser edificat el 1963. El seu disseny està fortament influït per l'edifici de les Nacions Unides de Nova York, Estats Units, i constitueix un dels senyals d'identitat de Hamilton, ja que es pot veure des de bona part de la vall del riu Clyde.

## Principals poblacions

* Blantyre
* Cambuslang
* Carluke
* East Kilbride
* Hamilton
* Lanark
* Larkhall
* Rutherglen
* Strathaven

## Enllaços externs

* South Lanarkshire Council. Web oficial del Consell de South Lanarkshire.
# Villerías de Campos

Villerías de Campos és un municipi de la província de Palència a la comunitat autònoma de Castella i Lleó (Espanya).

## Demografia

Evolució demogràfica :
| 1991 | 1996 | 2001 | 2004 |
| 146 | 136 | 131 | 122 |
# Serguei Nóvikov

Serguei Nóvikov (rus: Сергей Петрович Новиков) (Nijni Nóvgorod, 20 de març de 1938 - Moscou, 6 de juny de 2024) va ser un matemàtic rus conegut pels seus treballs sobre la topologia algebraica i la teoria del solitó.
Fill de pares matemàtics, va entrar a la Universitat Estatal de Moscou el 1955, graduant-se cinc anys després. En aquesta època va rebre un premi per a matemàtics joves de la Societat Matemàtica de Moscou i va aconseguir l'equivalent a un doctorat. El 1966 va ser designat membre de l'Acadèmia de les Ciències de l'URSS. En 1984 va ser elegit també membre de l'Acadèmia sèrbia de Ciències i Arts. Des de 2004 va ser cap del Departament de Geometria i Topologia de l'Institut Steklov de Matemàtiques. El 1967 va rebre el Premi Lenin, el 1970 la Medalla Fields, el 1981 la Medalla Lobatxevski i en 2005 el Premi Wolf.

## Referències

* ↑ «Sergey Petrovich Novikov» (en anglès). britannica.com. [Consulta: 27 agost 2014].
* ↑ Коленов, Сергей. «Умер математик Сергей Новиков» (en rus). [Consulta: 11 juny 2024].
* ↑ «Скончался Сергей Петрович Новиков | Механико-математический факультет». [Consulta: 11 juny 2024].

## Enllaços externs

* Serguei Nóvikov al Mathematics Genealogy Project.
* O'Connor, John J.; Robertson, Edmund F. «Serguei Nóvikov» (en anglès). MacTutor History of Mathematics archive. School of Mathematics and Statistics, University of St Andrews, Scotland.
# Gai Munaci

Gai Munaci (en llatí Caius Munacius) va ser un magistrat romà. Formava part de la gens Munàcia, d'origen plebeu.
Va seguir com tots els romans de rang, el cursus honorum, però no va arribar més que a les magistratures inferiors. El càrrec principal que va exercir va ser el de triumvir per participar en el repartiment de territoris a Ligúria i a la Gàl·lia Cisalpina l'any 173 aC.

## Referències

* ↑ Titus Livi. Ab Urbe Condita XLII,4
# Luigi Galvani

Luigi Galvani (Bolonya, 9 de setembre de 1737 - 4 de desembre de 1798) fou un fisiòleg italià famós per les seves investigacions sobre els efectes de l'electricitat en els nervis i músculs dels animals.

## Biografia

Nascut a Bolonya, estudià allà medicina i més tard fou catedràtic d'anatomia. Descobrí accidentalment que la pota d'una granota es contreia al tocar-la amb un escalpel carregat elèctricament. Son nom segueix associant-se amb l'electricitat en els termes galvanisme, galvanòmetre i galvanització.
Gràcies als seus estudis sobre la relació entre l'electricitat i el sistema nerviós, fets amb experiments amb anques de granota, va poder veure un fenomen nou en observar que en contacte amb dos metalls amb càrrega elèctrica el múscul de la cuixa es contreia, era la primera observació experimental de la relació entre electricitat i moviment animat. Aquest descobriment fou la primera base de la comprensió del corrent elèctric. Però ell l'atribuí erròniament a l'«electricitat animal».
Luigi Galvani publicà De viribus electricitatis in motu musculari commentarius el 1791.
Amb el desenvolupament de la ciència de l’electricitat, va quedar clar que els camps elèctrics eren importants per a l’activitat neural, i potser per a la vida mateixa. Els primers estudis amb animals de Luigi Galvani i el treball posterior de Giovanni Aldini, en què connectava cadàvers humans a bateries elèctriques, van inspirar teories que descrivien el cervell com una xarxa de bateries connectades. I aquesta teoria va tenir influència en Mary Shelley quan va escriure la seva novel·la de 1818 Frankenstein o el Prometeu modern.

## Referències

* ↑ «Luigi Galvani». Gran Enciclopèdia Catalana. Barcelona: Grup Enciclopèdia Catalana.
* ↑ Asimov, Isaac. «Galvani, Luigi». A: Enciclopedia biográfica de ciencia y tecnología : la vida y la obra de 1197 grandes científicos desde la antigüedad hasta nuestros dias (en castellà). Nueva edición revisada. Madrid: Ediciones de la Revista de Occidente, 1973, p. 169. ISBN 8429270043.
* ↑ «Galvani, The Effects of Artificial Electricity on Muscular Motion» (en anglès). British Library. Arxivat de l'original el 3 d’octubre 2021. [Consulta: 3 octubre 2021].
* ↑ Valdés, Julio César López «Del romanticismo y la ficción a la realidad: Dippel, Galvani, Aldini y «el moderno Prometeo». Breve historia del impulso nervioso». Gaceta médica de México, 154, 1, 2018, pàg. 105–110. ISSN: 0016-3813.